Efter denne historie om Offensimentum-gruppen, har snusforhandleren nævnt i denne artikel, opfordret i et opslag i gruppen, at medlemmerne skulle “Kneppe mit liv”. Han vedlagde også mine kontaktinformationer i hans opslag. Efter flere forgæves henvendelselser til moderator og gruppens “talsmand” blev opfordringen til chikane først fjernet lørdag aften. Imellemtiden har der været et DDOS angreb på denne blog, som blev lagt ned og min mobil er blevet “spoofet” både fredag nat og søndag eftermiddag. Det sidste betyder de i mit telefonnummer har bestilt taxa og mad. Flere af gruppens medlemmer har efterfølgende meldt åbent ud, at det er “OffenHæren” der er gået igang med at chikanere mig. Og hvis jeg fjerner artiklen her, så vil de stoppe. Artiklen om gruppen, der startede det hele, kan du læse nedenunder. Og alle er velkommen til at kopiere teksten og dele den rundt. Uden mit link. Eller med.

Der er gået snus og business i Facebook gruppen offensimentum. Og ejeren af de nyindkøbte domæner, der ser ud til snart at skulle føre gruppen ud af Facebooks regler og over på deres egen platform, er købt af en Adjunkt på HF-Vuc.

Der foregår ting og sager på Offensimentum, som mange forældre nok vil fraråde deres børn at deltage i.

Med 105.000 teenagers er offensimentum nok en af danmarks største, hvis ikke mest aktive gruppe. Gruppen er kendt kendt for, at unge drenge udveksler nøgenbilleder af meget unge piger. Og mod pigernes vilje. Gruppen er kendt for hævnporno. Gruppemobning. Og nu også salg af snus

For unge Marcus har delt en konkurrence, der dog også er en annonce. Her kan du vinde 3 ruller Epok Strong. Konkurrencen fra 29. juni, der fortsat er at finde på gruppens væg, har allerede fundet sine to vindere. Resten af de 104.998 teenagers, kan benytte sig af de priser som Marcus nævner i samme opslag. For bag profilen Marcus befinder sig Pablo Snuscobar. Og han har før brugt siden til at sælge snus.

I dag har jeg talt med sikkerhedsstyrelsen. Og nej. Det er ikke tilladt at annoncere eller sælge snus i Danmark. Men ikke desto mindre, foregår det i teenagegruppen Offensimentum, hvor opslaget er godkendt af gruppens administratorer, Victor Jørgensen og Eridon Gashi.

Om det koster penge at få lov til at slå ulovlige annoncer op i gruppen, ved jeg ikke. Men det ser dog ud til at dem bag gruppen, er blevet mere kommercielle i deres tankegang, for den 4. juni blev domænenavnet Offensimentum.dk købt af Victor Jørgsensens far, der er Adjunkt på hf-VUC. Da jeg kontaktede unge Victor, og spurgte hvorfor hans far havde købt de domæner, var svaret, at han ikke var 18 år og ikke kunne købe domæner. Og så smed han røret på..

Men det viser sig, at det er sandhed med modifikationer. For når jeg henvender mig til dk-hostmaster, som har databasen over alle danske .dk domæner, fortæller de en anden historie. Du må godt købe domænenavne når du er 17.

Men det er ikke det eneste domæne Victors far har købt. Han han samtidigt købt domænet til Offen.dk – et online spil – der lige nu bliver reklameret med på Fffensimentums coverbillede på facebook. Han har også købt onlinespillet Socialfight.dk. Et spil der er identisk med offen.dk. Og så har han købt domænerne til to nye webshops, der i skrivende stund er under udvikling.

(To dage efter denne artikel kom ud, den 9. september kl. 22.22 viser DK-Hostmaster, at offensimentum.dk og offen.dk nu er overdraget til Victor Jørgensen i DK-Hostmasters databaser)

Spillene er interessante. For det koster penge, at stige i graderne i de spil. Betalingen foregår med “coins”. 4000 coins koster 19 kroner. Der står et mobielpay nummer, som du skal bruge, når du overføre pengene via din private mobilepay app på din egen mobil. Smart tænkt, for der er større chance for, at unge teenagers får udleveret en mobilepay konto af forældrerne end et gammeldags plastikkort. Og der er flere krav fra kortudbydere, til en betalingskortsaftale til et spil. Med et mobilepay nummeret noteret, kræves der blot, man afsender har en mobilepay og modtager har en bankkonto.

Lige nu er “Min modstander” på Offen.dk ranked til over 7000. Hvis det er et billede af, hvor mange der befinder sig derinde, og har købt for minumum 19 kroner coins, siden domænet blev købt i juni måned, så har Adjunkten og drengene som minium tjent kr. 133.000. Ifølge mine kilder har drengene dog selv givet omtrent kr. 30.000 (max) for spillet.

Kigger man nærmere på mobilepay nummeret, tilhører det den anden administrator Eridon Gashi. Noget der kan give mening i forhold til den skattemæssige del af spillet, da han er den eneste af de to drenge – og faderen – der har et selskab registreret hos erhvervsstyrelsen. Her står der dog ikke spil. Men at han handler med ure, smykker og guld- og sølvvarer

Men tilbage til Adjunkten. For hvorfor er det, at en adjunkt på HF-Vuc, vælger at blive involeret i en gruppe, hvor unge bliver mobbet og hvor man i skrivende stund, kan købe sig til gode karakter i spansk. Det valgte jeg at undersøge nærmere. En Adjunkt, der på Facebook også er medlem af en Facebook-gruppe der hedder Kristi Kirke.

Hvorfor står han bag en gruppe der har ulovlige annoncer med snus delt blandt helt unge teenagers. Der fortsat mobber. Og er kendt for hævnporno. Og udveksling af nøgenbilleder, også af unge piger under 15 år?

Hvorfor er han overhovedet involveret?

Jeg har prøvet at ringe til ham flere gange, men han svarer ikke. Derfor har jeg valgt at lade ham være anonym, til jeg har fået hul igennem.

Jeg har talt med Victor Jørgense, der endte med at smide røret på, da jeg ikke udtalte offensimentums navn korrekt. Totalt offen-ish-agtigt. 🙂

Sidenhen har Victor skrevet til mig på Facebook, hvor han kaldte mig spasser og anklagede mig for at have kontaktet hans fars skole.. Jeg har dog ikke kontaktet faderens skole. Jeg har kun kontaktet hans far. Der ligger en besked til ham på hans mobil. Og jeg glæder mig til at høre fra ham. Og så får I også den historie. Med navn.

Her får en dansk pop-stjerne en omgang.

…..her på minichili-redaktionen har jeg ingen gratis praktikanter der kan korrekturlæse alle mine indlæg, og jeg når det ikke selv. Så jeg tager forbehold for løsslupne kommaer og syrede tastefejl. Håber dog de kan underholde, mere end de kan forarge,

Kunne du bruge artiklen til noget, eller ønsker du at jeg skriver en ny? Så vil jeg være glad for en donation for den underholdning du mener du fik. Og skriv gerne hvilket ønske du har for din mønt. Du betaler. Jeg skriver. Både før og efter. Jeg takker for den gode tanke på min mobile Pay: +45 40409028

by